
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1115 

23 Οκτωβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έκδοση Μετοχοποιήσιμων Τίτλων του Ελληνικού Δη¬ 
μοσίου σε δραχμές με την ονομασία «Προμέτοχα» 1 
Έκδοση Μετοχοποιήσιμων τίτλων του Ελληνικού Δη¬ 
μοσίου σε ΕΟυ/ΕΥΡΩ με την ονομασία «Ευρωπρο- 
μέτοχα». 2 


ΥΠΟΥΡΠΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αο ιθ. 2063145/6759/0073 (1) 

Έκδοση μετοχοποιήσιμων τίτλων του Ελληνικού Δημοσί¬ 
ου σε δραχμές με την ονομασία «Προμέτοχα». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις, του άρθρου 10 του Ν. 2642/1998 (ΦΕΚ 
216Α717.9.1998). 

2. Τις διατάξεις του άρθρου 12 του Ν. 2238/1994 (ΦΕΚ 
151Α716.9.1994). 

3. Τις διατάξεις του άρθρου 11 του Ν. 2459/1997 (ΦΕΚ 
17Α718.2.1997) όπως τροποποιήθηκε με το άρθρο 9 του 
Ν. 2579/1998. 

4. Τις διατάξεις της παραγράφου 11, του άρθρου 15του 
Ν. 2628/1998 (ΦΕΚ 151Α76.7.1998). 

5. Την αριθμ. 2063146/6760/0023/24.9.1998 απόφαση 
του Υπουργού Οικονομικών σχετικά με την έκδοση Ευ- 
ρωπρομετόχων βάσει του άρθρου 10 του Ν. 2642/1998. 

6. Την αριθμ. 1107147/1239/0006Α/4.10.1996 κοινή α¬ 
πόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922/Β7 
7.10.1996), αποφασίζουμε: 

Την έκδοση Μετοχοποιήσιμων Τίτλων του Ελληνικού 
Δημοσίου σε δραχμές σύμφωνα με το άρθρο 10 του Ν. 
2642/1998 (ΦΕΚ216Α717.9.1998) με την ονομασία «Προ¬ 
μέτοχα» υπό τους όρους που ακολουθούν. 

Ι.ΟΡΟΙ ΕΚΔΟΣΗΣ 

1.1. Τα Προμέτοχα είναι ανώνυμα χρεόγραφα, τα οποία 


εκδίδονται σε δραχμές, με λογιστική μορφή (άυλοιτίτλοι), 
τριετούς διάρκειας, ονομαστικής αξίας 100 δραχμών. 

1.2. Ημερομηνία έκδοσης των Προμετόχων ορίζεται η 
9.10.1998 και ημερομηνία λήξης η 9.10.2001. 

1.3. Το συνολικό ποσό της έκδοσης θα καθορισθεί με 
νεότερη απόφασή μας. 

1.4. Τα Προμέτοχα είναι τίτλοι τελικής απόδοσης και 
διατίθενται σε τιμή υπό το άρτιο (όπως καθορίζεται πα¬ 
ρακάτω στην παράγραφο 2.4). Η τιμή υπό το άρτιο προσ¬ 
διορίζεται με βάση την ετήσια απόδοσή τους και υπολο¬ 
γίζεται με βάση έτους 360 ημερών και μήνα 30 ημερών. 

1.5. Τα Προμέτοχα μέχρι του χρόνου ανταλλαγής τους 
με μετοχές αποφέρουν πρόσοδο η οποία περιλαμβάνεται 
στην Τρέχουσα Αξία Προμετόχου (που ορίζεται στην πα¬ 
ράγραφο 3 της παρούσας Απόφασης). Επίσης σε περί¬ 
πτωση μη ανταλλαγής τους με μετοχές, αποφέρουν πρό¬ 
σοδο μέχρι την ημερομηνία λήξης τους (η οποία περιλαμ¬ 
βάνεται στην τιμή εξαργύρωσης του Προμετόχου που 
αναφέρεται στην παράγραφο 4.1 της παρούσας Απόφα¬ 
σης). ' 

1.6. Η αγορά των Προμετόχων δύναται να γίνεται σε 
δραχμές ή συνάλλαγμα σύμφωνα με τις εκάστοτε ισχύ- 
ουσες διατάξεις περί κινήσεως κεφαλαίων. 

1.7. Συντονιστές έκδοσης ορίζονται οι τράπεζες 
«ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», «ΤΡΑΠΕΖΑ Ε- 
Ρ<3 - ΕυΠΟΒΑΝΚ Α.Ε.» και «ΡΑΗΙΒΑ3» (εφεξής: οι «Συ¬ 
ντονιστές Έκδοσης»). 

1.8. Με σκοπό το συντονισμό της διαδικασίας για την εκ¬ 
καθάριση των διατραπεζικών συναλλαγών, την ανταλλα¬ 
γή και εξόφλησή τους, η Τράπεζα της Ελλάδος ορίζεται 
ως εκκαθαριστής της έκδοσης των Προμετόχων. 

1.9. Η εξαργύρωση των Προμετόχων και γενικά κάθε 
πληρωμή σε σχέση μετά Προμέτοχα γίνεται απάτην Τρά¬ 
πεζα της Ελλάδος, τις Τράπεζες και τα Πιστωτικά Ιδρύ¬ 
ματα που έχουν εξουσιοδοτηθεί από την Τράπεζα της 
Ελλάδος. 

2. ΔΙΑΘΕΣΗ ΠΡΟΜΕΤΟΧΩΝ 

2.1. Το Ελληνικό Δημόσιο θα διαθέσει τα Προμέτοχα α) 
σε Έλληνες και ξένους θεσμικούς και μη θεσμικούς επεν¬ 
δυτές με δημόσια εγγραφή, καθώς και β) σε Έλληνες και 
ξένους θεσμικούς επενδυτές με τη διαδικασία του βιβλί¬ 
ου προσφορών («όοοΚ όυίΐάίηο») (εφεξής: το «Βιβλίο 
Προσφορών»), 

2.2. Με την Απόφαση της παραγράφου 1.3 του παρό¬ 
ντος θα καθορισθούν, μετά την ολοκλήρωση της διαδικα¬ 
σίας διάθεσης, τα τμήματα του συνολικού ποσού της έκ¬ 
δοσης που θα διατεθούν για την ικανοποίηση των εγγρα¬ 
φών που θα γίνουν στο πλαίσιο της διάθεσης με τη 
διαδικασία του Βιβλίου Προσφορών και στο πλαίσιο της 
διάθεσης με δημόσια εγγραφή αντιστοίχως. 

2.3. Για τις ανάγκες της παρούσας Απόφασης, ως θε¬ 
σμικοί επενδυτές νοούνται τα ακόλουθα ημεδαπά και αλ¬ 
λοδαπά νομικά πρόσωπα: Αμοιβαία Κεφάλαια, Εταιρείες 
Επενδύσεων Χαρτοφυλακίου, Ασφαλιστικά Ταμεία, Τρά¬ 
πεζες ανεξαρτήτως ενεργητικού, Ασφαλιστικές Εταιρεί¬ 
ες με ενεργητικό άνω των δραχμών τεσσάρων δισεκατομ¬ 
μυρίων (4.000.000.000) και Επιχειρήσεις Παροχής Επεν¬ 
δυτικών Υπηρεσιών (Ε.Π.Ε.Υ.) με κεφάλαιο άνω των 
δραχμών ενός δισεκατομμυρίου (1.000.000.000). 

2.4. Η τιμή διάθεσης των Προμετόχων (εφεξής η «Τιμή 
Διάθεσης Προμετόχων»), θα καθοριστεί με νεότερη Από¬ 
φασή μας, ύστερα από εισήγηση των Συντονιστών Έκδο¬ 
σης και με βάση τη διαδικασία του Βιβλίου Προσφορών. Η 
Τιμή Διάθεσης Προμετόχων θα ανακοινωθεί την ημέρα 
κλεισίματος του Βιβλίου Προσφορών ή την επόμενη ερ¬ 
γάσιμη ημέρα. 

2.5. Διάθεση με τη διαδικασία του Βιβλίου Προσφορών: 
Για τη διάθεση με τη διαδικασία του Βιβλίου Προσφορών 
θα ισχύουν τα εξής: 

ία) Οιτράπεζεςπου συμμετέχουν στη διάθεση των Προ¬ 
μετόχων θα δέχονται προσφορές από θεσμικούς επενδυ¬ 
τές (Έλληνες και αλλοδαπούς) σύμφωνα με τη διεθνή 
πρακτική της διαδικασίας του Βιβλίου Προσφορών. 

(β) Ημερομηνία έναρξης της υποβολής προσφορών κα¬ 
τά τη διαδικασία του Βιβλίου Προσφορών είναι η Παρα¬ 
σκευή 25.9.1998 και λήξης η Τρίτη 29.9.1998. 

(γ) Οι προσφορές των θεσμικών επενδυτών θα γίνονται 
με βάση ένα ενδεικτικό εύρος τιμών, το οποίο θα ανακοι¬ 
νωθεί από τους Συντονιστές Έκδοσης πριν την έναρξη 
της διαδικασίας του Βιβλίου Προσφορών. 

(δ) Με ευθύνη των Συντονιστών Έκδοσης οι θεσμικοί ε¬ 
πενδυτές, κατά την υποβολή των αιτήσεών τους, θα δε¬ 
σμεύονται εγγράφως ότι αποδέχονται αφενός των ανω¬ 
τέρω διαδικασία και αφετέρου την καταληκτική τιμή 
(είπλθ ριϊσβ) που θα προκύψει από αυτή (δηλ. την Τιμή 
Διάθεσης Προμετόχων). 

2.6. Διάθεση με Δημόσια Εγγραφή: Γ ια τη διάθεση με τη 
διαδικασία της δημόσιας εγγραφής θα ισχύουν τα εξής: 

(□) Οι εγγραφές θεσμικών ή μη θεσμικών επενδυτών για 
την αγορά Προμετόχων με τη διαδικασία της δημόσιας 
εγγραφής θα πραγματοποιηθούν με την υποβολή σχετι¬ 
κής αίτησης στα καταστήματα των τραπεζών που συμμε¬ 
τέχουν στην διάθεση, τα οποία θα ανακοινωθούν μέσω 
του τύπου. 

(β) Ημερομηνία έναρξης της υποβολής αιτήσεων εγ¬ 
γραφών για τη διάθεση Προμετόχων με τη διαδικασία της 
δημόσιας εγγραφής είναι η Τετάρτη 30.9.1998 και λήξης 
η Παρασκευή 2.10.1998. 

(γ) Η εγγραφή των επενδυτών στο πλαίσιοτης διάθεσης 
των Προμετόχων με δημόσια εγγραφή θα γίνεται στην Τι¬ 
μή Διάθεσης Προμετόχων. 

(δ) Κάθε επενδυτής θα μπορεί να εγγράφεται για 1.000 
τουλάχιστον τίτλους Προμετόχων και με τη δυνατότητα 
εγγ ραφής σε ποσότητες τίτλων που θα αποτελούν ακέ¬ 
ραια πολλαπλάσια των 100 τίτλων Προμετόχων. 

(ε) Με την υποβολή της αίτησης εγγραφής, ο επενδυ¬ 


τής οφείλει να καταθέσει το πλήρες αντίτιμο της αξίας 
των Προμετόχων, για τα οποία εγγράφεται αποκλειστικά 
σε μετρητά, τραπεζικές (και όχι προσωπικές) επιταγές ή 
με ισόποση δέσμευση καταθέσεων πάσης φύσεως, απο¬ 
κλεισμένων των εγγυητικών επιστολών. Οι δεσμεύσεις 
των λογαριασμών καταθέσεων θα γίνονται δεκτές μόνον 
εφόσον οι επενδυτές είναι δικαιούχοι των λογαριασμών 
βάσει των οποίων εγγράφονται. 

(στ) Μετά την οριστικοποίηση του αριθμού των Προμε¬ 
τόχων που δικαιούται να αποκτήσει κάθε επενδυτής, θα 
γίνεται αποδέσμευση του δεσμευμένου ποσού και ταυτό¬ 
χρονη χρέωση του λογαρασιμού με το ισόποσο της αξίας 
των παραπάνω Προμετόχων. 

(ζ) Εάν κατά τη διάρκεια της δημόσιας εγγραφής διαπι¬ 
στώνονται περισσότερες της μιας εγγραφές από τον ίδιο 
επενδυτή, το σύνολο των εγγραφών αυτών θα αντιμετω¬ 
πίζεται ως ενιαία εγγραφή, με ευθύνη των Συντονιστών 
Έκδοσης. 

2.7. Οι ημερομηνίες έναρξης και λήξης των διαδικασιών 
διάθεσης που αναφέρονται στις παραπάνω παραγρά¬ 
φους μπορούν Υα τροποποιηθούν με νεώτερη απόφασή 
μας. 

2.8. Με ανακοινώσεις στον τύπο θα ανακοινωθούν τυ¬ 
χόν περαιτέρω λεπτομέρειες ως προς τη διάθεση των 
Προμετόχων, σε συνεργασία με τους Συντονιστές Έκδο¬ 
σης. 

2.9. Με σύμβαση που θα υπογράφει με το Ελληνικό Δη¬ 
μόσιο, οι Συντονιστές Έκδοσης θα αναλάβουν τη δέ¬ 
σμευση να διαθέσουν, ανεξαρτήτως της ζήτησης, σύνολο 
τίτλων Προμετόχων ονομαστικής αξίας δραχμών εκατόν 
εβδομήντα δισεκατομμυρίων (170.000.000.000) δρχ. 

3. ΑΝΤΑΛΛΑΓΗ ΠΡΟΜΕΤΟΧΩΝ ΜΕ ΜΕΤΟΧΕΣ 
ΙΔΙΩΤΙΚΟΠΟΙΗΣΗΣ 

3.1. Ορισμοί: Γιατους σκοπούς του παρόντος Κεφαλαί¬ 
ου 3, καθώς και του Κεφαλαίου 4, της παρούσας Απόφα¬ 
σης, οι όροι που αναφέρονται παρακάτω θα έχουν τις α¬ 
κόλουθες έννοιες: 

3.1.1. «Μετοχές Ιδιωτικοποίησης»: σημαίνει μετοχές ε¬ 
ταιρίας οι οποίες ανήκουν στο Ελληνικό Δημόσιο ή τη ΔΕ¬ 
ΚΑ και προσφέρονται είτε με Δημόσια Εγγραφή είτε με 
Θεσμική Τοποθέτηση είτε και με τους δυο τρόπους που 
θα περιλαμβάνουν οποιεσδήποτε μετοχές ενδέχεται να 
πωληθούν βάσει δικαιώματος προαίρεσης σε περίπτωση 
υπερκάλυψης (ονθΓ αΙΙοΙπιβηΙ ορίίοη). 

3.1.2. «ΔΕΚΑ» σημαίνειτην εταιρία με την επωνυμία «Δη¬ 
μόσια Επιχείρηση Κινητών Αξιών Α.Ε.», η οποία έχει ιδρυ¬ 
θεί βάσει του Ν. 2526/1997. 

3.1.3. «Δημόσια Εγγραφή»: σημαίνει οποιαδήποτε δια¬ 
δικασία προσφοράς προς πώληση στην Ελλάδα η οποία 
είναι ανοικτή σε οποιοδήποτε μέλος του κοινού (εκτός α¬ 
πό εκείνα στα οποία τυχόν απαγορεύεται η συμμετοχή βά¬ 
σει του νόμου). 

3.1.4. «Θεσμική Τοποθέτηση» σημαίνει οποιαδήποτε 
διαδικασία προσφοράς προς πώληση η οποία δεν συνι- 
στάΔημόσια Εγγραφή, Μεταβίβαση Ελέγχου και Μεταβί¬ 
βαση Πακέτου και η οποία δεν περιλαμβάνει διάθεση 
προς το προσωπικό του εκδότη των μετοχών ή προς το 
προσωπικό συνδεδεμένης με αυτόν εταιρείας. 

3.1.5. «Μεταβίβαση Ελέγχου» σημαίνει οποιαδήποτε 
πώληση μετοχών εκ μέρους του Ελληνικού Δημοσίου ή 
της ΔΕΚΑ προς ένα πρόσωπο (ή περισσότερα πρόσωπα 
τα οποία ενεργούν σε συνεργασία), το οποίο λόγω της 

πώλησης αυτής αποκτά το δικαίωμα να ελέγχει τη σύνθε¬ 
ση του διοικητικού συμβουλίου του εκδότη των εν λόγω 
μετοχών, με την επιφύλαξη πάντως ότι δεν θα θεωρείται 
Μεταβίβαση Ελέγχου η πώληση προς επενδυτική τράπε¬ 
ζα ή άλλο χρηματοδοτικό, με τη συμφωνία ότι η εν λόγω ε¬ 
πενδυτική τράπεζα ή άλλο χρηματοδοτικό ίδρυμα θα προ- 
βεί ή θα μπορεί να προβεί σε προσφορά των εν λόγω με¬ 
τοχών, εκδίδοντας έγγραφο προσφοράς, προς 
περισσότερα από ένα πρόσωπα (τα οποία δεν ενεργούν 
σε συνεργασία). 

3.1.6. «Μεταβίβαση Πακέτου» σημαίνει οποιαδήποτε 
πώληση μετοχών εκ μέρους του Ελληνικού Δημοσίου ή 
της ΔΕΚΑ η οποία απευθύνεται σε δέκα το πολύ επενδυτι¬ 
κές τράπεζες ή άλλα χρηματοδοτικά ιδρύματα, με την ε¬ 
πιφύλαξη πάντως ότι δεν θα θεωρείται Μεταβίβαση Πα¬ 
κέτου η πώληση προς επενδυτική τράπεζα ή άλλο χρημα¬ 
τοδοτικό ίδρυμα θα προβεί ή θα μπορεί να προβεί σε 
προσφορά των μετοχών αυτών, εκδίδοντας έγγραφο 
προσφοράς, προς περισσότερα από ένα πρόσωπα τα ο¬ 
ποία δεν ενεργούν σε συνεργασία. 

3.1.7. «Ευρωπρομέτοχα» σημαίνουν τους μετοχοποιή- 
σιμους τίτλους πενταετούς διάρκειας τους οποίους εκδί¬ 
δει σε ΕΟΙΙ / ΕΥΡΩ το Ελληνικό Δημόσιο βάσει του άρ¬ 
θρου ΙΟΝ. 2642/1998 και της Απόφασής μας υπ’ αρ. 
2063146/6760/0023/24.9.1998 και τα οποία θα έχουν ό¬ 
μοια, κατά βάση χαρακτηριστικά, ιδίως ως προς το δικαί¬ 
ωμα ανταλλαγής με Μετοχές Ιδιωτικοποίησης υπό προ¬ 
νομιακούς οικονομικούς όρους και όρους κατανομής, ό¬ 
πως ειδικότερα αναφέρονται στην πιο πάνω Απόφασή 
μας. 

3.1.8. «Δραχμικό Ισότιμο» σημαίνει το σε δραχμές ισότι¬ 
μο αξιών μη εκπεφρασμένων σε δραχμές, κατάτοντρόπο 
που προσδιορίζεται στην αναφερόμενη παραπάνω Από¬ 
φασή μας υπ’ αρ. 2063146/6760/0023/24.9.1998 που α¬ 
φορά την έκδοση Ευρωπρομετόχων. 

3.1.9. «Αξία» σημαίνει: 

(α) προκειμένου για Δημόσια Εγγραφή Μετοχών Ιδιωτι¬ 
κοποίησης, το γινόμενο ποσού που ισούται με την τιμή (ή 
εάν υφίστανται περισσότερες από μία τιμές, το σταθμι¬ 
σμένο μέσο όρο τιμών, λαμβανομένων υπόψη των πράγ¬ 
ματι πληρωθέντων ποσών και διατεθεισών ποσοτήτων) α- 
νά Μετοχή Ιδιωτικοποίησης εταιρίας μετά την αφαίρεση 
του ποσού της παρεχόμενης στους κομιστές Προμετό- 
χων και Ευρωπρομετόχων έκπτωσης επί τον αριθμό των 
Μετοχών Ιδιωτικοποίησης που αντιστοιχεί στην Προνο¬ 
μιακή Αναλογία Δημόσιας Εγγραφής των Μετοχών Ιδιωτι¬ 
κοποίησης της εν λόγω εταιρίας, όπως θα έχει καθορισθεί 
από το Ελληνικό Δημόσιο (ή πρόσωπο που θα ενεργεί κατ’ 
εξουσιοδότησή του), και 

(β) προκειμένου για Θεσμική Τοποθέτηση Μετοχών 
Ιδιωτικοποίησης, το γινόμενο ποσού που ισούται με την 
τιμή (ή εάν υφίστανται περισσότερες από μία τιμές, το 
σταθμισμένο μέσο όρο τιμών, λαμβανομένων υπόψη των 
πράγματι πληρωθέντων ποσών και διατεθεισών 
ποσοτήτων) ανά Μετοχή Ιδιωτικοποίησης εταιρίας μετά 
την αφαίρεση του ποσού της παρεχόμενης στους 
κομιστές Προμετόχων και Ευρωπρομετόχων έκπτωσης 
επί τον αριθμό των Μετοχών Ιδιωτικοποίησης που 
αντιστοιχεί στην Προνομιακή Αναλογία Θεσμικής 
Τοποθέτησης των Μετοχών Ιδιωτικοποίησης της εν λόγω 
εταιρίας όπως θα έχει καθορισθεί από το Ελληνικό 
Δημόσιο (ή πρόσωπο που θα ενεργεί κατ’ εξουσιοδότησή 
του). 


3.1.10. «Εργάσιμη Ημέρα» σημαίνει ημέρα κατά την οποία 
οι εμπορικές τράπεζες και οι αγορές συναλλάγματος 
διακανονίζουν εν γένει πληρωμές στην Αθήνα. 

3.1.11. «Τρέχουσα Αξία Προμετόχου» σημαίνει την αξία 
του Προμετόχου κατά την τελευταία ημέρα κατά την 
οποία μπορούν να υποβληθούν αιτήσεις εγγραφής για 
αγορά Μετοχών Ιδιωτικοποίησης στο πλαίσιο Δημόσιας 
Εγγραφής ή Θεσμικής Τοποθέτησης και ισούται με το 
ποσό το οποίο υπολογίζεται με βάση τον ακόλουθο τύπο: 

ΑΔΗ 

ΤΔΠ + [--.— χ(ΠΕΠ-ΤΔΠ)] 

ΣΑΗ 

όπου: 

ΤΔΠ σημαίνει την Τιμή Διάθεσης Προμετόχου (όπως 
ορίζεται στην παράγραφο 2.4 της παρούσας 
Απόφασης). 

ΑΔΗ σημαίνει τον αριθμό ημερών που υπολογίζονται στη 
βάση έτους 360 ημερών απάτελούμενου από 12 
μήνες των 30 ημερών εκάστου από της ημερομηνίας 
έκδοσης των Προμετόχων (συμπεριλαμβανομένης) 
μέχρι και την προτεραία της ημερομηνίας κατά την 
οποία πραγματοποιείται ο υπολογισμός βάσει του 
παρόντος τύπου. 

ΣΑΗ σημαίνει τον αριθμό ημερών που υπολογίζονται στη 
βάση έτους 360 ημερών αποτελούμενου από 12 
μήνες των 30 ημερών εκάστου από της ημερομηνίας 
έκδοσης των Προμετόχων (συμπεριλαμβανομένης) 
μέχρι και την προτεραία της ημερομηνίας λήξης των 
Προμετόχων. 

ΠΕΠ σημαίνει το ποσό εξαργύρωσης των Προμετόχων 
που αναφέρεται στην παράγραφο 4.1 της 
παρούσας (και η οποία ισούται με την ονομαστική 
αξία του Προμετόχου). 

Η Τρέχουσα Αξία Προμετόχου θα ανακοινώνεται μέσω 
του τύπου πέντε (5) τουλάχιστον Εργάσιμες Ημέρες πριν 
από την έναρξη της Δημόσιας Εγγραφής ή της Θεσμικής 
Τοποθέτησης. 

3.1.12. «Τρέχουσα Αξία Ευρωπρομετόχου» θα έχει την 
έννοια που προσδιορίζεται στηνπαραπάνω Απόφασή μας 
υπ’ αρ. 2063146/6760/0023/24.9.1998 που αφορά την έκ¬ 
δοση Ευρωπρομετόχων. 

3.2. Δικαίωμα Ανταλλαγής: Ο κομιστής κάθε Προμετό¬ 
χου θσ έχει το δικαίωμα οποτεδήποτε κατά το χρονικό 
διάστημα από της 1ης Ιανουάριου 1999 μέχρι καιτηνπρο- 
τεραία της ημερομηνίας λήξης τους να το ανταλλάξει με 
Μετοχές Ιδιωτικοποίησης υπό τους όρους του παρόντος 
(εφεξής: το «Δικαίωμα Ανταλλαγής»). Αντικείμενο ανταλ¬ 
λαγής αποτελούν μόνο ακέραια Προμέτοχα και όχι κλά¬ 
σματα αυτών. 

3.3. Άσκηση Δικαιώματος Ανταλλαγής σε περίπτωση 
Δημόσιας Εγγραφής: Το Δικαίωμα Ανταλλαγής του κομι¬ 
στή Προμετόχου, στις περιπτώσεις Δημοσίων Εγγραφών 
θα έχει ως εξής: 

(α) Στην περίπτωση που προσφέρονται Μετοχές Ιδιωτι¬ 
κοποίησης προς πώληση με Δημόσια Εγγραφή, θα διατί¬ 
θενται προνομιακώς από κοινού στους κομιστές Προμε¬ 
τόχων και στους κομιστές Ευρωπρομετόχων ποσοστό 
τουλάχιστον σαράντα τοις εκατό (40%) του συνολικού α¬ 
ριθμού των προσφερομένων μέσω Δημόσιας Εγγραφής 
Μετόχων Ιδιωτικοποίησης (ή, κάθε κατηγορίας Μετοχών 
Ιδιωτικοποίησης, εάν αντικείμενο προσφοράς αποτελούν 
περισσότερες κατηγορίες μετοχών). 

Το ακριβές ύψος του εν λόγω ποσοστού των Μετοχών 

Ιδιωτικοποίησης οι οποίες θα διατίθενται προνομιακώς 
μέσω Δημόσιας Εγγραφής (εφεξής: η «Προνομιακή Ανα¬ 
λογία Δημόσιας Εγγραφής») θα καθορίζεται, και θα ανα¬ 
κοινώνεται δια του ημερησίου τύπου από το Ελληνικό Δη¬ 
μόσιο πέντε (5) τουλάχιστον Εργάσιμες Ημέρες πριν από 
την έναρξη της Δημόσιας Εγγραφής. 

(β) Οι κομιστές Προμετόχων θα δικαιούνται της ευνοϊ¬ 
κότερης από τις ακόλουθες κατανομές: 

(I) την κατανομή που προκύπτει με βάση το γινόμενο του 
αριθμού των Μετοχών Ιδιωτικοποίησης που αντιστοιχεί 
στην Προνομιακή Αναλογία Δημόσιας Εγγραφής επί κλά¬ 
σμα του οποίου ο αριθμητής θα είναι η Τρέχουσα Αξία ε¬ 
νός Προμετόχου και ο παρονομαστής θα είναι το άθροι¬ 
σμα του Δραχμικού Ισοτίμου της Τρέχουσας Αξίας Ευρω¬ 
προμετόχων και της Τρέχουσας Αξίας Προμετόχων τα 
οποία θα έχουν παραδοθεί προσηκόντως από τους κομι¬ 
στές των Ευρωπρομετόχων και Προμετόχων προς ανταλ¬ 
λαγή με Μετοχές Ιδιωτικοποίησης που αποτελούν αντι¬ 
κείμενο της Δημόσιας Εγγραφής. 

(ίί) την κατανομή που προκύπτει με βάση το γινόμενο 
κλάσματος του οποίου ο αριθμητής θα είναι η Τρέχουσα 
Αξία ενός Προμετόχου και ο παρονομαστής θα είναι το ά¬ 
θροισμα του Δραχμικού Ισοτίμου της Τρέχουσας Αξίας 
Ευρωπρομετόχων και της Τ ρέχουσας Αξίας Προμετόχων 
τα οποία θα έχουν παραδοθεί προσηκόντως από τους κο¬ 
μιστές των Ευρωπρομετόχων και Προμετόχων προς α¬ 
νταλλαγή με Μετοχές Ιδιωτικοποίησης που αποτελούν α¬ 
ντικείμενο της Δημόσιας Εγγραφής, επί τον αριθμό των 
Μετόχων Ιδιωτικοποίησης που θα καθορίζει το Ελληνικό 
Δημόσιο (ή τυχόν άλλο εξουσιοδοτημένο πρόσωπο) σύμ¬ 
φωνα με τον ακόλουθο τρόπο: 


όπου: 

ΤΟΟ σημαίνει το συνολικό αριθμό των Μετοχών Ιδιωτικο¬ 
ποίησης για τις οποίες υποβλήθηκαν αιτήσεις από 
τους κομιστές Προμετόχων και Ευρωπρομετόχων 
κατά τη Δημόσια Εγγραφή. 

Τϋ σημαίνει το συνολικό αριθμό των Μετοχών Ιδιωτικο¬ 
ποίησης για τις οποίες υποβλήθηκαν αιτήσεις από ό- 
λουςτους υποψήφιους αγοραστές (συμπεριλαμβανο¬ 
μένων των κομιστών Προμετόχων και Ευρωπρομετό¬ 
χων) κατά τη Δημόσια Εγγραφή. 

03 σημαίνει το συνολικό αριθμό των Μετοχών Ιδιωτικο¬ 
ποίησης οι οποίες αποτελούν το αντικείμενο της Δη¬ 
μόσιας Εγγραφής. 

(γ) Οι κομιστές Προμετόχων οι οποίοι αποκτούν Μετο¬ 
χές ιδιωτικοποίησης σε οποιαδήποτε Δημόσια Εγγραφή 
συνεπεία άσκησης του Δικαιώματος Ανταλλαγής αναφο¬ 
ρικά με τα Προμέτοχά τους, θα έχουντα ίδια τουλάχιστον 
δικαιώματα και οφέλη που θα έχει κάθε άλλος αγοραστής 
μετοχών της ίδιας κατηγορίας στο πλαίσιο της ίδιας Δη¬ 
μόσιας Εγγραφής (με την εξαίρεση της δυνατότητας του 
προσωπικού εταιρείας για απόκτηση μετοχών της με έκ¬ 
πτωση) και ότι οι Μετοχές Ιδιωτικοποίησης που θα απο¬ 
κτούν οι κομιστές αυτοί κατά τα ανωτέρω θα τυγχάνουν 
της ίδιας μεταχείρισης από κάθε άποψη με τις λοιπές με¬ 
τοχές που διατίθενται μέσω της ίδιας Δημόσιας Εγγρα¬ 
φής. 

3.4. Άσκηση Δικαιώματος Ανταλλαγής σε περίπτωση 
Θεσμικής Τοποθέτησης: Το Δικαίωμα Ανταλλαγής του 
κομιστή Προμετόχου, στις περιπτώσεις Θεσμικών Τοπο¬ 
θετήσεων θα έχει ως εξής: 


(α) Στην περίπτωση που προσφέρονται Μετοχές Ιδιωτι¬ 
κοποίησης προς πώληση με Θεσμική Τοποθέτηση, θα δια¬ 
τίθεται προνομιακώς από κοινού στους κομιστές Προμε¬ 
τόχων και στους κομιστές Ευρωπρομετόχων ποσοστό 
τουλάχιστον τριάντα τοις εκατό (30%) του συνολικού α¬ 
ριθμού τωνπροσφερομένων με Θεσμική Τοποθέτηση Με¬ 
τοχών Ιδιωτικοποίησης (ή κάθε κατηγορίας Μετοχών 
Ιδιωτικοποίησης, εάν αντικείμενο προσφοράς αποτελούν 
περισσότερες κατηγορίες μετοχών). 

Το ακριβές ύψος του εν λόγω ποσοστού των Μετοχών ι¬ 
διωτικοποίησης οι οποίες θα διατίθεται προνομιακώς μέ¬ 
σω Θεσμικής Τοποθέτησης (εφεξής: η «Προνομιακή Ανα¬ 
λογία Θεσμικής Τοποθέτησης») θα καθορίζεται και θα α¬ 
νακοινώνεται δια του ημερησίου τύπου από το Ελληνικό 
Δημόσιο πέντε (5) τουλάχιστον εργάσιμες ημέρες πριν α¬ 
πό την έναρξη της Θεσμικής Τοποθέτησης. 

(β) Οι κομιστές Προμετόχων θα δικαιούνται (υπό την ε¬ 
πιφύλαξη του νόμου) της κατανομής που προκύπτει με 
βάση το γινόμενο του αριθμού των μετοχών Ιδιωτικοποίη¬ 
σης που αντιστοιχεί στην Προνομιακή Αναλογία Θεσμικής 
Τοποθέτησης επί κλάσμα του οποίου ο αριθμητής θα είναι 
η Τρέχουσα Αξία ενός Προμετόχου και ο παρονομαστής 
θα είναι το άθροισμα του Δραχμικού Ισοτίμου της Τρέ¬ 
χουσας Αξίας Ευροπρομετόχων και της Τρέχουσας Αξίας 

Προμετόχωντα οποία θα έχουν παραδοθεί προσηκόντως 

από τους κομιστές των Ευρωπρομετόχων και Προμετό¬ 
χων προς ανταλλαγή με Μετοχές Ιδιωτικοποίησης που α¬ 
ποτελούν αντικείμενο της Θεσμικής Τοποθέτησης. 

(γ) Οι κομιστές Προμετόχων οι οποίοι αποκτούν Μετοχές 
Ιδιωτικοποίησης σε οποιαδήποτε Θεσμική Τοποθέτηση συ¬ 
νεπεία άσκησης του Δικαιώματος ανταλλαγής αναφορικά 
με τα Προμέτοχά τους, θα έχουν τα ίδια τουλάχιστον δι¬ 
καιώματα και οφέλη που θα έχει κάθε άλλος αγοραστής με¬ 
τοχών της ίδιας κατηγορίας στο πλαίσιο της ίδιας Θεσμι¬ 
κής Τοποθέτησης (με την εξαίρεση της δυνατότητας του 
προσωπικού εταιρείας για απόκτηση μετοχών της με έκ¬ 
πτωση) και ότι οι μετοχές Ιδιωτικοποίησης που θα απο¬ 
κτούν οι κομιστές αυτοί κατά τα ανωτέρω θατυγχάνουντης 
ίδιας μεταχείρισης από κάθε άποψη με τις λοιπές μετοχές 
που διατίθενται με την ίδια Θεσμική Τοποθέτηση. 

3.5. Ο κομιστής Προμετόχων κατά την άσκηση του Δι¬ 
καιώματος Ανταλλαγής ως προς τα Προμέτοχά του, δεν 
θα έχει δικαίωμα να αποκτήσει Μετοχές Ιδιωτικοποίησης 
σε ποσότητα ανώτερη της Μέγιστης Ποσότητας οποιοσ¬ 
δήποτε προσφοράς Μετοχών Ιδιωτικοποίησης. Ο κομι¬ 
στής Προμετόχων ο οποίος, κατά την κρίση του Συμβου¬ 
λίου, λαμβανομένης υπόψη καιτης γνώμηςτου Ελληνικού 
Δημοσίου, ενεργεί σε συνεργασία με οποιοδήποτε άλλο 
πρόσωπο, κατά την άσκησητου Δικαιώματος Ανταλλαγής 
ως προς τα Προμέτοχά του, δεν θα δικαιούται κατανομής 
η οποία, προστιθέμενη με τις κατανομές στα πρόσωπα με 
τα οποία έχει προσδιορισθεί από το Σύμβουλο (όπως αυ¬ 
τός ορίζεται πιο κάτω στην παρούσα παράγράφο 3.5) ότι 
ενεργεί σε συνεργασία, υπερβαίνει τη Μέγιστη Ποσότητα 
οποιοσδήποτε προσφοράς Μετοχών Ιδιωτικοποίησης. 

Πρόσωπα «ενεργούν σε συνεργασία» εάν, με βάση σύμ¬ 
βαση, ρύθμιση ή συνεννόηση (είτε τυπική είτε άτυπη) συ¬ 
νεργάζονται ενεργώς για την απόκτηση μετοχών Ιδιωτι¬ 
κοποίησης στο πλαίσιο μιας ή περισσοτέρων προσφορών 
τους. Μια εταιρεία ή άλλο πρόσωπο, η μητρική εταιρία 
της, οι θυγατρικές της, οι θυγατρικές της μητρικής εται¬ 
ρείας της και οι εταιρείες που συνδέονται με μια εταιρεία 
ή άλλο πρόσωπο και τη μητρική εταιρεία της θα θεωρού¬ 
νται ότι ενεργούν σε συνεργασία. 

Με την επιφύλαξη της γενικής εφαρμογής των παραπά¬ 
νω, θα θεωρούνται ως πρόσωπα που ενεργούν σε συνερ¬ 
γασία με άλλα πρόσωπα, ιδίως τα ακόλουθα: 

(1) Μια εταιρία, η μητρική της, οι θυγατρικές και θυγα¬ 
τρικές θυγατρικών και οι συνδεδεμένες με αυτές επιχει¬ 
ρήσεις, και οι εταιρείες με τις οποίες οποιεσδήποτε από 
τις εταιρείες αυτές είναι συνδεδεμένες εταιρίες (για τους 
σκοπούς του παρόντος, η κυριότητα ή ο έλεγχος ποσο¬ 
στού 20 τοις εκατό και άνω του μετοχικού κεφαλαίου μιας 
εταιρείας θα θεωρείται ότι αποτελείτο κριτήριο για το χα¬ 
ρακτηρισμό της ως συνδεδεμένης εταιρείας). 

(2) Μια εταιρεία με οποιοδήποτε από τα μέλη του διοι¬ 
κητικού συμβουλίου της (περιλαμβανομένων των στενών 
συγγενών τους). 

(3) Μια εταιρεία με οποιοδήποτε συνταξιοδοτικό κεφά¬ 
λαιο (ροπείοπ ίυπά)που τυχόν έχει συστήσει. 

(4) Ο διαχειριστής χαρτοφυλακίου με οποιαδήποτε ε¬ 
ταιρεία επενδύσεων χαρτοφυλακίου, αμοιβαίο κεφάλαιο 
ή άλλο πρόσωπο τις επενδύσεις του οποίου διαχειρίζεται 
με διακριτική ευχέρεια, ως προς τους αντίστοιχους επεν¬ 
δυτικούς λογαριασμούς. 

(5) Ο οικονομικός ή άλλου είδους κατ’ επάγγελμα σύμ¬ 
βουλος (περιλαμβανομένου του χρηματιστή) με τον πε¬ 
λάτη του ως προς τις μετοχές που κατέχει ο σύμβουλος 
αυτός καθώς και τα πρόσωπα τα οποία ελέγχουντον σύμ¬ 
βουλο ή ελέγχονται από το σύμβουλο ή βρίσκονται υπό 
τον ίδιο έλεγχο όπως και ο σύμβουλος. 

Περαιτέρω, για τους σκοπούς της παρούσας παραγρά¬ 
φου «Σύμβουλος» σε σχέση με οποιαδήποτε προσφορά 
Μετοχών Ιδιωτικοποίησης σημαίνει την επενδυτική τρά¬ 
πεζα ή άλλο χρηματοδοτικό ίδρυμα που αναλαμβάνει, κα¬ 
τά περίπτωση, καθήκοντα συντονιστού συγκεκριμένης 
προσφοράς Μετοχών Ιδιωτικοποίησης. 

Επίσης «Μέγιστη Ποσότητα» σημαίνει είτε: 

(α) 10 τοις εκατό των Μετοχών Ιδιωτικοποίησης που έ¬ 
χουν εκδοθεί από τον ίδιο εκδότη, ή 
(β) στην περίπτωση κατά την οποία ο νόμος ή κανονιστι¬ 
κή διάταξη ή άλλη διοικητική πράξη ή το καταστατικό ε¬ 
ταιρείας της οποίας προσφέρονται Μετοχές Ιδιωτικοποί¬ 
ησης περιορίζει τη δυνατότητα απόκτησης κυριότητας 
των Μετοχών Ιδιωτικοποίησης σε ποσοστό κατώτερο του 
10%, το κατώτερο αυτό ποσοστό. 

3.6.0 αριθμός των Μετοχών Ιδιωτικοποίησης τις οποίες 
θα δικαιούται να αποκτήσει ο κομιστής Προμετόχου κατά 
την άσκηση του Δικαιώματος Ανταλλαγής ως προς το 
Προμέτοχό του θα υπολογίζεται σύμφωνα με τον ακό¬ 
λουθο τύπο, τηρουμένων των οριζομένων στις παραγρά¬ 
φους 3.3 και 3.4 ρυθμίσεων περί κατανομής: 

ΤΑΠ 

ΤΔΜ-Ε 

Όπου: 

ΤΑΠ = είναι η Τρέχουσα Αξία Προμετόχου (όπως ορίζεται 
στην παράγραφο 3.1.11 της παρούσας Απόφα¬ 
σης) 

ΤΔΜ = (Τιμή Διάθεσης Μετοχής) σημαίνει την τιμή ανά 
μετοχή στην οποία προσφέρονται οι Μετοχές ι¬ 
διωτικοποίησης βάσει των όρων της Δημόσιας 
Εγγραφής ή, κατά περίπτωση, της Θεσμικής Το¬ 
ποθέτησης, ή, εάν υφίστανται περισσότερες από 
μια τιμές, η τιμή στην οποία ο κομιστής Προμετό¬ 
χου θα είχε ούτως ή άλλως το δικαίωμα να αγορά¬ 
σει τις εν λόγω Μετοχές Ιδιωτικοποίησης εάν είχε 
υποβάλει αίτηση αγοράς τους με μετρητά ως ε¬ 


πενδυτής - μη κάτοχος Προμετόχων ή Ευρωπρο- 
μετόχων. 

Ε = (Έκπτωση) ισούται με ποσοστό πέντε τοις εκατό (5%) 
επί της ΤΔΜ (Τιμής Διάθεσης Μετοχής). 

3.7. Στηνπερίπτωση κατά την οποία η αξία των Μετοχών 
Ιδιωτικοποίησης που παραδίδονται κατά τη διαδικασία α¬ 
νταλλαγής σε έναν κομιστή (δηλ. η Τιμή Διάθεσης Μετο¬ 
χής μείον την έκπτωση 5% που αναφέρεται στην πιο πάνω 
παράγραφο 3.6) είναι κατώτερη από την Τρέχουσα Αξία 
των Προμετόχων που παρέδωσε ο κομιστής αυτός κατά 
την άσκηση Δικαιωμάτων του Ανταλλαγής, το Ελληνικό 
Δημόσιο, εντός 10 Εργασίμων Ημερών από τον καθορι¬ 
σμό των κατανομών και της ανακοίνωσής τους, θα του ε¬ 
πιστρέφει τον ακέραιο αριθμό των μη ανταλλαγέντων 
Προμετόχων. Επομένως, τα προκύπτοντα κατά τον υπο¬ 
λογισμό των επιστρεπτέων Προμετόχων κλάσματα παρα¬ 
γράφονται και αποσβέννυται οποιαδήποτε αξίωση επαυ- 
τόν, σε καμία δε περίπτωση δεν θα υφίσταται υποχρέωση 
του Ελληνικού Δημοσίου για καταβολή μετρητών στους 
κομιστές Προμετόχων κατά τη διαδικασία ανταλλαγής 
τους με Μετοχές Ιδιωτικοποίησης. 

3.8. Κατά την άσκηση του Δικαιώματος Ανταλλαγής ως 
προς τα Π ρομέτοχα δεν θα παραδίδονται στους κομιστές 
κλάσματα Μετοχών Ιδιωτικοποίησης και δεν θα λαμβάνει 
χώρα απόδοση διαφοράς αξιών με καταβολή μετρητών. 
Πάντως, στην περίπτωση που η άσκηση Δικαιώματος 
Ανταλλαγής ως προς περισσότερα του ενός Προμέτοχα 
συνεπάγεται και τη μεταβίβαση των Μετοχών Ιδιωτικοποί¬ 
ησης που αντιστοιχούν στον ίδιο πρόσωπο, ο αριθμός των 
Μετοχών Ιδιωτικοποίησης που θα παραδοθούν στο πρό¬ 
σωπο αυτό θα υπολογίζεται στη βάση της συνολικής Τρέ¬ 
χουσας Αξίας των Προμετόχων ως προς τα οποία ασκή¬ 
θηκε το Δικαίωμα Ανταλλαγής. 

3.9. Το Δικαίωμα Ανταλλαγής θα ασκείται με την κατάθε¬ 
ση αίτησης, της οποίας το περιεχόμενο και τα συνοδευτι¬ 
κά έγγραφα θα καθορίζονται και θα ανακοινώνονται πέντε 
(5) εργάσιμες ημέρες τουλάχιστον πριν από την έναρξη 
της Δημόσιας Εγγραφής ή της Θεσμικής Τοποθέτησης. 

3.10. Η ανταλλαγή των Προμετόχωντων μη θεσμικών ε¬ 
πενδυτών με Μετοχές Ιδιωτικοποίησης θα μπορεί να γίνει 
στο πλαίσιο Δημόσιας Εγγραφής Μετοχών Ιδιωτικοποίη¬ 
σης, ενώ η ανταλλαγή των Προμετόχων των θεσμικών ε¬ 
πενδυτών με Μετοχές Ιδιωτικοποίησης θα μπορεί να γίνει 
στο πλαίσιο είτε Δημόσιας Εγγραφής είτε Θεσμικής Το¬ 
ποθέτησης Μετοχών Ιδιωτικοποίησης. 

3.11. Οι κομιστές Προμετόχων, εκτός από την άσκηση 
του δικαιώματος τους, λόγω αυτής τους της ιδιότητας, 
για συμμετοχή τους στις Δημόσιες Εγγραφές ή και τις Θε¬ 
σμικές Τοποθετήσεις με σκοπό την απόκτηση Μετοχών 
Ιδιωτικοποίησης, μπορούν επιπροσθέτως να συμμετέ¬ 
χουν στις Δημόσιες Εγγραφές αυτές και ως απλοί επεν¬ 
δυτές (μη κάτοχοι Προμετόχων), χωρίς ενοποίηση των εγ¬ 
γράφων τους. 

4. ΕΞΑΡΓΎΡΩΣΗ ΠΡΟΜΕΤΟΧΩΝ 

4.1. Τα Προμέτοχα τα οποία δεν θα έχουν προηγουμέ¬ 
νως ανταλλαγεί ή αγορασθεί από το Ελληνικό Δημόσιο θα 
εξαργυρωθούν στην ονομαστική τους αξία την 9 Οκτω¬ 
βρίου 2001. 

4.2. Κατ’ εξαίρεση, η κατά τα άνω εξαργύρωση των 
Προμετόχων θα γίνει σε τιμή υπέρ το άρτιο που θα κα- 
θορισθεί με νεότερη Απόφασή μας, στην περίπτωση 
που, κατά τη δέκατη ημέρα πριν από την κατά τα άνω η- 

μερομηνία λήξης τους, το άθροισμα της Αξίας της Προ¬ 
νομιακής Αναλογίας Δημόσιας Εγγραφής των Μετοχών 
Ιδιωτικοποίησης όλων των Δημοσίων Εγγραφών και της 
Αξίας της Προνομιακής Αναλογίας Θεσμικής Τοποθέτη¬ 
σης των Μετοχών Ιδιωτικοποίησης όλων των Θεσμικών 
Τοποθετήσεων, οι οποίες θα έχουν αντισΓοίχως λάβει 
χώρα κατά το χρονικό διάστημα από την I Ιανουάριου 
1999 μέχρι και την προτεραία της πιο πάνω ημερομη¬ 
νίας, θα είναι κατώτερη των τριών πέμπτων (3/5) της συ¬ 
νολικής αξίας των κατά την 9 Οκτωβρίου 1998 εκδοθέ- 
ντων Προμετόχων και Ευρωπρομετόχων, μείοντην αξία 
εκείνων που θα έχουν αγορασθεί από το Ελληνικό Δημό¬ 
σιο. Ως αξία θα λαμβάνεται υπόψη για μεν τα Προμέτο- 
χα η ονομαστική τους αξία, για δε τα Ευρωπρομέτοχα ο 
σταθμισμένος μέσος όρος του Δραχμικού Ισοτίμου της 
ονομαστικής αξίας τους, όπως ειδικότερα προσδιορίζε¬ 
ται στην αναφερόμενη παραπάνω Απόφασή μας υπ’ αρ. 
2063146/6760/0023/24.9.1998 σχετικά με την έκδοση 
Ευρωπρομετόχων. 

4.3. Η υπέρ το άρτιο τιμή της προηγούμενης παραγρά¬ 
φου 4.2 θα καθορισθεί ύστερα από εισήγηση των Συντο¬ 
νιστών Έκδοσης, και θα ανακοινωθεί διατου 1 τύπου την η¬ 
μερομηνία κατά την οποία θα ανακοινωθεί και η Τιμή Διά¬ 
θεσης Προμετόχων, όπως ορίζεται στην παράγραφο 2.4 
της παρούσας. 

5. ΦΟΡΟΛΟΓΙΚΟ ΚΑΘΕΣΤΩΣ 

5.1. Οι πρόσοδοι των Προμετόχων υπόκεινται σε φορο- 
λόγηση, βάσει συντελεστού φορολόγησης που ισχύει κα¬ 
τά την έκδοσή τους, στην περίπτωση μόνο που, κατά τη 
διάρκεια που τα Προμέτοχα βρίσκονται σε κυκλοφορία, 
συντρέχουν σωρευτικά οι ακόλουθες προϋποθέσεις: 

α) Έχουν διαπραγματευτεί δευτερογενώς. 

β) Δεν αντηλλάγησαν με μετοχές και 

γ) Εξαργυρώθηκαν στη λήξη τους. Στην περίπτωση αυ¬ 
τή, ο φόρος παρακρατείται στη λήξη των Προμετόχων. 

5.2. Σε οποιαδήποτε άλλη περίπτωση, οι πρόσοδοι των 
Προμετόχων είναι αφορολόγητες. 

5.3. Περαιτέρω, στην περίπτωση που η εξαργύρωση 
των Προμετόχων κατά την ημερομηνία λήξης τους γίνει 
υπέρ το άρτιο, βάσει της παραγράφου 4.2 της παρούσας 
Απόφασης, το υπέρ το άρτιο τμήμα της τιμής εξαργύρω- 
σης είναι αφορολόγητο. 

6. ΔΕΥΤΕΡΟΓΕΝΗΣ ΑΓΟΡΑ 

6.1. Τα Προμέτοχα δύνανται να είναι αντικείμενο συναλ¬ 
λαγών στη δευτερογενή αγορά κατά το πρότυπο των λοι¬ 
πών άϋλωντίτλων του Ελληνικού Δημοσίου, καθώς και μέ¬ 
σω του Συστήματος της Ηλεκτρονικής Δευτερογενούς 
Αγοράς Τίτλων (Η.Δ.Α.Τ.). 

6.2. Τα Προμέτοχα θα εισαχθούν για διαπραγμάτευση 
στο Χρηματιστήριο Αξιών Αθηνών. 

6.3. Το Ελληνικό Δημόσιο μπορεί οποτεδήποτε να αγο¬ 
ράζει ή να αποκτά με άλλο τρόπο Προμέτοχα στην ελεύ¬ 
θερη αγορά ή διαφορετικά. 

6.4. Τα Προμέτοχα που έχουν αγορασθεί ή αποκτηθεί 
με άλλο τρόπο από το Ελληνικό Δημόσιο μπορούν να κρα¬ 
τηθούν ή να μεταπωληθούν ή κατά τη διακριτική ευχέρεια 
του Ελληνικού Δημοσίου να παραδοθούν για ακύρωση. 

7. ΠΡΟΜΗΘΕΙΕΣ - ΕΞΟΔΑ 

7.1. Το Ελληνικό Δημόσιο θα καταβάλει για τη διάθεση 
των Προμετόχων τις ακόλουθες προμήθειες: 


(α) Ποσοστό 0,3 τοις εκατό επίτης συνολικής ονομαστι¬ 
κής αξίας της έκδοσης των Προμετόχων (όπως θα προσ- 
διορισθεί βάσει της παραγράφου 1.3 της παρούσας Από¬ 
φασης), ως προμήθεια οργάνωσης προς τους Συντονι¬ 
στές Έκδοσης. 

(β) Ποσοστό 0,2 τοις εκατό επί τμήματος ποσού δρχ. ε¬ 
κατόν είκοσι δισεκατομμυρίων (120.000.000.000) και πο¬ 
σοστό 0,35 τοις εκατό επί τμήματος ποσού δρχ. πενήντα 
δισεκατομμυρίων (50.000.000.000) έκτου συνολικού πο¬ 
σού της έκδοσης των Προμετόχων, ως προμήθεια αναδο¬ 
χής προς τους Συντονιστές Έκδοσης. 

(γ) Ποσοστό 0,6 τοις εκατό επίτης συνολικής ονομαστι¬ 
κής αξίας των Προμετόχων που θα διαθέσει κάθε τράπε¬ 
ζα και θα αναλάβει τη διάθεση Προμετόχων, ως προμή¬ 
θεια διάθεσης. 

7.2. Ο επιμερισμός των παραπάνω προμηθειών μεταξύ 
των δικαιούχων τους θα καθορίζεται σε σχετικές συμβά¬ 
σεις που θα υπογραφούν με τους Συντονιστές Έκδοσης. 

7.3. Επιπλέον, το Ελληνικό Δημόσιο θα καταβάλει όλες 
τις λοιπές προμήθειες και έξοδα όπως ειδικότερα προβλέ- 
πονται στις Σχετικές Συμβάσεις και Συναφή Έγγραφα. 

8. ΔΕΣΜΕΥΣΗ ΓΙΑ ΜΗ ΠΕΡΑΙΤΕΡΩ ΕΚΔΟΣΕΙΣ 

8.1. Το Ελληνικό Δημόσιο δεσμεύεται ότι δεν προβεί σε 
εκδόσεις μετοχοποιήσιμων τίτλων βάσει του άρθρου 10 
Ν. 2642/1998 που θα είχαν ως αποτέλεσμα να θιγούν τα 
προνόμια των κομιστών Προμετόχων που αναφέρονται 
στις παραγράφους 3.3 και 3.4 της παρούσας Απόφασης. 

9. ΚΑΛΥΨΗ ΔΑΠΑΝΗΣ 

9.1. Από τις διατάξεις της παρούσας Απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού οικονομικού έτους 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1998 
ΟΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2063146/6760/0023 (2) 

Έκδοση Μετοχοποιήσιμων Τίτλων του Ελληνικού Δημοσί¬ 
ου σε ΕΟυ/ΕΥΡΩ με την ονομασία «Ευρωπρομέτοχα». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 10 του Ν. 2642/1998 (ΦΕΚ 
216Α7 17.9.98). 

2. Τις διατάξεις του άρθρου 12 του Ν. 2238/1994 (ΦΕΚ 
151Α716.9.1994). 

3. Τις διατάξεις του άρθρου 11 του Ν. 2459/1997 (ΦΕΚ 
17Α718.2.1997) όπως τροποποιήθηκε με το άρθρο 9 του 
Ν. 2579/1998. 

4. Τις διατάξειςτηςπαραγράφου 11 ,του άρθρου 15του 
Ν. 2628/1998 (ΦΕΚ 151Α76.7.98) περί. 

5. Την αριθμ. 2063145/6759/0023/24.9.1998 απόφαση 
του Υπουργού Οικονομικών σχετικά με την έκδοση Προ¬ 
μετόχων σε δραχμές βάσει του άρθρου 10 του Ν. 
2642/1998. 

6. Την αριθμ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ922/Β7 7.10.1996), α¬ 
ποφασίζουμε: 

Την έκδοση Μετοχοποιήσιμων Τίτλων του Ελληνικού 
Δημοσίου σε Εϋυ/ΕΥΡΩ σύμφωνα με το άρθρο 10 του Ν. 
2642/1998 (ΦΕΚ 216Α/17.9.1998), με την ονομασία «Ευ- 
ρωπρομέτοχα» υπάτους όρους που ακολουθούν. 

1. ΟΡΟΙ ΕΚΔΟΣΗΣ 

1.1. Τα Ευρωπρομέτοχα είναι ανώνυμα χρεόγραφα, τα 
οποία εκδίδονται σε ΕΟΙΙ/ΕΥΡΩ, με λογιστική μορφή (άυ- 
λοι τίτλοι), πενταετούς διάρκειας, ονομαστικής αξίας ε¬ 
νός ΕΥΡΩ έκαστο. 

1.2. Ημερομηνία έκδοσης των Ευρωπρομετόχων ορίζε¬ 
ται η 9.10.1 998 και ημερομηνία λήξης η 9.10.2003. 

1.3. Το συνολικό ποσό της έκδοσης θα καθορισθεί με νε¬ 
ότερη Απόφασή μας. 

1.4. Τα Ευρωπρομέτοχα θα διατεθούν σε υπό το άρτιο 
τιμή (εφεξής: η «Τιμή Διάθεσης Ευρωπρομετόχων») η ο¬ 
ποία θα καθορισθεί με νεότερη Απόφασή μας, ύστερα α¬ 
πό εισήγηση των Συντονιστών Έκδοσης. 

1.5. Τα Ευρωπρομέτοχα αποφέρουν πρόσοδο 3% ετη- 
σίως επί της ονομαστικής τους αξίας από την 9 Οκτωβρίου 
1998. Η πρόσοδος υπολογίζεται δεδουλευμένη και κατα¬ 
βάλλεται ετησίως την 9 Οκτωβρίου, με έναρξη την 9 Οκτω¬ 
βρίου 1999. Τα Ευ ρωπρομέτοχα φέρουν κουπόνια τα οποία 
αντιστοιχούν στις κατά τα άνω ετήσιες προσόδους τους. 

1.6. Συντονιστές έκδοσης ορίζονται οιτράπεζες «ΕΘΝΙΚΗ 
ΤΡΑΠΕΖΑ ΤΗΣ ΕΛΛΑΔΟΣ Α.Ε.», «ΤΡΑΠΕΖΑ ΕΡΘ-ΕΙΙ- 
ΗΟΒΑΝΚ Α.Ε.» και «ΡΑΒΙΒΑ3» (οι «Συντονιστές Έκδοσης»), 

1.7. Τα Ευρωπρομέτοχα θα εκδοθούν και θα διατεθούν 
με τη διαδικασία του Βιβλίου Προσφορών («όοοΚ όυίΐά- 
ίηρ») στην αλλοδαπή. 

1.8. Για τα Ευρωπρομέτοχα θα υποβληθεί αίτηση εισα¬ 
γωγής τους για διαπραγμάτευση στο Χρηματιστήριο Λου¬ 
ξεμβούργου. 

2. ΓΕΝΙΚΟΙ ΟΡΟΙ ΑΝΤΑΛΛΑΓΗΣ ΕΥΡΩΠΡΟΜΕΤΟΧΩΝ ΜΕ 
ΜΕΤΟΧΕΣ ΙΔΙΩΤΙΚΟΠΟΙΗΣΗΣ 

2.1. Υπό τους ειδικότερους όρους που περιλαμβάνονται 
στις Σχετικές Συμβάσεις και Συναφή Έγγραφα (της πιο κά¬ 
τω παραγράφου 4 της παρούσας Απόφασης) τα Ευρωπρο¬ 
μέτοχα παρέχουν στους κομιστές τους το δικαίωμα ανταλ¬ 
λαγής τους με Μετοχές Ιδιωτικοποίησης οι οποίες θα διατί¬ 
θενται με Δημόσια Εγγραφή ή Θεσμική Τοποθέτηση κατά το 
χρονικό διάστημα από την 1 Ιανουάριου 1999 μέχρι και την 
προτεραία της λήξης της πενταετούς διάρκειάς τους. 

2.2. Επιπλέον, τα Ευρωπρομέτοχα παρέχουν στους κο¬ 
μιστές τους (υπό τους ειδικότερους όρους που περιλαμ¬ 
βάνονται στις Σχετικές Συμβάσεις και Συναφή Έγγραφα 
της πιο κάτω παραγράφου 4 της παρούσας Απόφασης) το 
δικαίωμα προνομιακής συμμετοχής στη διαδικασία διά¬ 
θεσης (με Ζιημόσια Εγγραφή ή Θεσμική Τοποθέτηση, κα¬ 
τά περίπτωση) των Μετοχών Ιδιωτικοποίησης που θα συ- 
νίσταται: α) στην απόκτηση, μέσω της κατά τα άνω ανταλ¬ 
λαγής, των Μετοχών Ιδιωτικοποίησης με έκπτωση 5% επί 
της τιμής διάθεσής τους και β) στην κατά προτεραιότητα 
κατανομή των εν λόγω Μετοχών Ιδιωτικοποίησης επί πο¬ 
σοστού του συνολικού προς διάθεση αριθμού τους, το ο¬ 
ποίο δεν θα είναι κατώτερο του 40%, προκειμένου για διά¬ 
θεση με Δημόσια Εγγραφή ή του 30%, προκειμένου για 
διάθεση με Θεσμική Τοποθέτηση. 

2.3. Κατά την άσκηση των παραπάνω δικαιωμάτων και 
προνομίων, οι κομιστές των Ευρωπρομετόχων θα συ¬ 
ντρέχουν με τους κομιστές των Δραχμικών Προμετόχων 
για το χρονικό διάστημα μέχρι τη λήξη των Δραχμικών 
Προμετόχων. 


2.4. Γιατους σκοπούς της ανταλλαγής τους με Μετοχές 
Ιδιωτικοποίησης, και υπό τους ειδικότερους όρους που 
περιλαμβάνονται στις Σχετικές Συμβάσεις και Συναφή 
Έγγραφα (της πιο κάτω παραγράφου 4 της παρούσας 
Απόφασης) θα λαμβάνεται υπόψη η Τρέχουσα Αξία των 
Ευρωπρομετόχων (όπως ορίζεται στην παρακάτω παρά¬ 
γραφο 2.5.9). 

2.5. Για τους σκοπούς του παρόντος Κεφαλαίου 2, οι ό¬ 
ροι που αναφέρονται παρακάτω θα έχουν τις ακόλουθες 
έννοιες: 

2.5.1. «Μετοχές Ιδιωτικοποίησης»; σημαίνουν μετοχές 
Εταιρείας οι οποίες ανήκουν στο Ελληνικό Δημόσιο ή τη 
ΔΕΚΑ και προσφέρονται είτε με Δημόσια Εγγραφή είτε με 
Θεσμική Τοποθέτηση είτε και με τους δύο τρόπους και θα 
περιλαμβάνουν και οποιεσδήποτε μετοχές οι οποίες εν¬ 
δέχεται να πωληθούν βάσει δικαιώματος προαίρεσης σε 
περίπτωση υπερκάλυψης (ονβτ εΙΙοΙπιβπί ορίίοη). 

2.5.2. «ΔΕΚΑ» σημαίνει την Εταιρεία με την επωνυμία 
«Δημόσια Επιχείρηση Κινητών Αξιών Α.Ε.», η οποία έχει ι¬ 
δρυθεί βάσει του Ν. 2526/1997. 

2.5.3. «Δημόσια Εγγραφή»: σημαίνει οποιαδήποτε δια¬ 
δικασία προσφοράς προς πώληση στην Ελλάδα η οποία 
είναι ανοικτή σε οποιοδήποτε μέλος του κοινού (εκτός α¬ 
πό εκείνα στα οποία τυχόν απαγορεύεται η συμμετοχή βά¬ 
σει του νόμου). 

2.5.4. «Θεσμική Τοποθέτηση» σημαίνει οποιαδήποτε 
διαδικασία προσφοράς προς πώληση η οποία δεν συνι- 
στάΔημόσια Εγγραφή, Μεταβίβαση Ελέγχου και Μεταβί¬ 
βαση Πακέτου και η οποία δεν περιλαμβάνει διάθεση 
προς το προσωπικό του εκδότη των μετοχών ή προς το 
προσωπικό συνδεδεμένης με αυτόν Εταιρείας. 

2.5.5. «Μεταβίβαση Ελέγχου» σημαίνει οποιαδήποτε πώ¬ 
ληση μετοχών εκ μέρους του Ελληνικού Δημοσίου ή της 
ΔΕΚΑ προς ένα πρόσωπο (ή περισσότερα πρόσωπα τα ο¬ 
ποία ενεργούν σε συνεργασία) το οποίο λόγω της πώλησης 
αυτής αποκτά το δικαίωμα να ελέγχει τη σύνθεση του Διοι¬ 
κητικού Συμβουλίου του εκδότη των εν λόγω μετοχών, με 
την επιφύλαξη πάντως ότι δεν θα θεωρείται Μεταβίβαση 
Ελέγχου η πώληση προς επενδυτική τράπεζα ή άλλο χρη¬ 
ματοδοτικό ίδρυμα, με τη συμφωνία ότι η εν λόγω επενδυ¬ 
τική τράπεζα ή άλλο χρηματοδοτικό ίδρυμα θαπροβείή θα 
μπορεί να προβεί σε προσφορά των εν λόγω μετοχών, εκ- 
δίδοντας έγγραφο προσφοράς, προς περισσότερα από έ¬ 
να πρόσωπα (τα οποία δεν ενεργούν σε συνεργασία). 

2.5.6. «Μεταβίβαση Πακέτου» σημαίνει οποιαδήποτε 
πώληση μετοχών εκ μέρους του Ελληνικού Δημοσίου ή 
της ΔΕΚΑ η οποία απευθύνεται σε δέκατο πολύ επενδυτι¬ 
κές τράπεζες ή άλλα χρηματοδοτικά ιδρύματα, με την επι¬ 
φύλαξη πάντως ότι δεν θα θεωρείται Μεταβίβαση Πακέ¬ 
του η πώληση προς επενδυτική τράπεζα ή άλλο χρηματο¬ 
δοτικό ίδρυμα, με τη συμφωνία ότι η εν λόγω επενδυτική 
τράπεζα ή άλλο χρηματοδοτικό ίδρυμα θα προβεί ή θα 
μπορεί να προβεί σε προσφορά των εν λόγω μετοχών, εκ- 
δίδοντας έγγραφο προσφοράς, προς περισσότερα από έ¬ 
να πρόσωπα (τα οποία δεν ενεργούν σε συνεργασία). 

2.5.7. «Δραχμικά Προμέτοχα» σημαίνουν τους μετοχο- 
ποιήσιμους τίτλους τριετούς διάρκειας του Ελληνικού 
Δημοσίου τους οποίους εκδίδει σε δραχμές το Ελληνικό 
Δημόσιο βάσει του άρθρου 10 Ν. 2642/1998 και της Από¬ 
φασής μας υπ’ αρ. 2063145/6759/0023/24.9.1998 και τα 
οποία θα έχουν όμοια, κατά βάση χαρακτηριστικά, ιδίως 
ως προς το δικαίωμα ανταλλαγής με Μετοχές Ιδιωτικο¬ 
ποίησης υπό προνομιακούς οικονομικούς όρους και ό- 

ρους κατανομής, όπως ειδικότερα αναφέρονται στην πιο 
πάνω Απόφασή μας. 

2.5.8. Δραχμικό Ισότιμο» σημαίνει το σε δραχμές ισότι¬ 
μο αξιών μη εκπεφρασμένων σε δραχμές, κατάτοντρόπο 
που προσδιορίζεται ειδικότερα στις Σχετικές Συμβάσεις 
και Συναφή Έγγραφα που αναφέρονται στην παράγραφο 
4 της παρούσας Απόφασης. 

2.5.9. «Τρέχουσα Αξία Ευρωπρομετόχου» σημαίνει την 
αξία του Ευρωπρομετόχου κατά την τελευταία ημέρα κα¬ 
τά την οποία μπορούν να υποβληθούν αιτήσεις εγγραφής 
για αγορά Μετοχών Ιδιωτικοποίησης στο πλαίσιο Δημό¬ 
σιας Εγγραφής ή Θεσμικής Τοποθέτησης και ισούται με το 
ποσό το οποίο υπολογίζεται με βάση τον ακόλουθο τύπο: 

ΙΡ + Ι[ 1^ Χ(ΝΑ ' ΙΡ)] 
όπου: 

ΙΡ σημαίνει την Τιμή Διάθεσης Ευρωπρομετόχου (όπως 
ορίζεται στην παράγραφο 1.4 της παρούσας Απόφα¬ 
σης). 

I σημαίνει κάθε δεδουλευμένο ποσό το οποίο οφείλε¬ 
ται βάσει κουπονιού Ευρωπρομετόχου και δεν έχει ε¬ 
ξοφληθεί. 

ϋΕΊ σημαίνει τον αριθμό ημερών που υπολογίζονται στη 
βάση έτους 360 ημερών αποτελούμενου από 12 μή¬ 
νες των 30 ημερών εκάστου από της ημερομηνίας έκ¬ 
δοσης των Ευρωπρομετόχων (συμπεριλαμβανομέ- 
νης) μέχρι την προτεραία της ημερομηνίας κατά την 
οποία πραγματοποιείται ο υπολογισμός βάσει του 
παρόντος τύπου. 

ΤΝΘ σημαίνει τον αριθμό ημερών που υπολογίζονται στη 
βάση έτους 360 ημερών αποτελούμενου από 12 μή¬ 
νες των 30 ημερών εκάστου από της ημερομηνίας 
έκδοσης των Ευρωπρομετόχων (συμπεριλαμβανο- 
μένης) μέχρι και την προτεραία της ημερομηνίας λή¬ 
ξης των Ευρωπρομετόχων. 

ΝΑ σημαίνει την ονομαστική αξία του Ευρωπρομετό¬ 
χου. 

2.6. Στην περίπτωση που κατά τη διαδικασία ανταλλα¬ 
γής (όπως ειδικότερα περιγράφεται στις Σχετικές Συμβά¬ 
σεις και Συναφή Έγγραφα της παραγράφου 4 της πα¬ 
ρούσας Απόφασης) προκύπτουν κλάσματα Ευρωπρομε¬ 
τόχων, αυτά θα παραγράφονται και δεν θα αποτελούν 
απαίτηση του κομιστή κατά του Ελληνικού Δημοσίου. 
Επομένως, σε καμία περίπτωση δεν θα υφίσταται υπο¬ 
χρέωση του Ελληνικού Δημοσίου για καταβολή μετρητών 
στους κομιστές Ευρωπρομετόχων κατά τη διαδικασία α¬ 
νταλλαγής τους με Μετοχές Ιδιωτικοποίησης. 

3. ΕΞΑΡΓΎΡΩΣΗ ΕΥΡΩΠΡΟΜΕΤΟΧΩΝ 

3.1. Τα Ευρωπρομέτοχα τα οποία δεν θα έχουν προη¬ 
γουμένως ανταλλαγεί ή αγορασθεί από το Ελληνικό Δη¬ 
μόσιο θα εξαργυρωθούν στην ονομαστική τους αξία την 9 
Οκτωβρίου 2003. 

3.2. Κατ’ εξαίρεση, η κατά τα άνω εξαργύρωση των Ευ¬ 
ρωπρομετόχων θα γίνει σε τιμή υπέρ το άρτιο που θα κα- 
θορισθεί με νεότερη Απόφασή μας, στην περίπτωση κατά 
την οποία, κατά τη δέκατη ημέρα πριν από την κατά τα ά¬ 
νω ημερομηνία λήξης τους, δεν θα έχει παρασχεθεί ε¬ 
παρκής δυνατότητα στους κομιστές των Ευρωπρομετό¬ 
χων να ασκήσουν το δικαίωμα ανταλλαγής τους με Μετο¬ 
χές Ιδιωτικοποίησης, όπως ειδικότερα θα αναφέρεται 


οτ'ζ Σχετικές Συμβάσεις και Συναφή Έγγραφα της παρα¬ 
γράφου 4 της παρούσας Απόφασης. 

4. ΛΟΙΠΟΙ ΟΡΟΙ 

4.1. Οι ειδικότεροι όροι και προϋποθέσεις άσκησης του 
δικαιώματος ανταλλαγής Ευρωπρομετόχων με Μετοχές 
Ιδιωτικοποίησης, η έκταση της προνομιακής μεταχείρι¬ 
σης των κομιστών Ευρωπρομετόχων κατά τη διάθεση Με¬ 
τοχών Ιδιωτικοποίησης με Δημόσια Εγγραφή ή Θεσμική 
Τοποθέτηση, καθώς και κάθε άλλος όρος ή λεπτομέρεια 
ωςπροςτα Ευρωπρομέτοχα, καθορίζονται με σχετικές με 
τα Ευρωπρομέτοχα συμβάσεις και λοιπά συναφή έγγρα¬ 
φα (που θα καλούνται στην παρούσα Απόφαση: οι «Σχετι¬ 
κές Συμβάσεις και Συναφή Έγγραφα»). 

5. ΠΡΟΜΗΘΕΙΕΣ-ΕΞΟΔΑ 

5.1. Το Ελληνικό Δημόσιο θα καταβάλει για τη διάθεση 
των Ευρωπρομετόχων τις ακόλουθες προμήθειες: 

(α) Ποσοστό 0,3 τοις εκατό επί της συνολικής ονομα¬ 
στικής αξίας της έκδοσης των Ευρωπρομετόχων (όπως 
θα προσδιορισθεί βάσει της παραγράφου 1.3 της παρού¬ 
σας Απόφασης), ως προμήθεια οργάνωσης (ιηαηαρΘ- 
ητιβπΐ οοπιπΊίδείοη) προς τους Συντονιστές Έκδοσης. 

(β) Ποσοστό 0,2 τοις εκατό επί ποσού ΕΟυ/ΕΥΡΩ τρια- 
κοσίων πενήντα εκατομμυρίων (350.000.000) εκ του συ¬ 
νολικού ποσού της έκδοσης των Ευρωπρομετόχων, ως 
προμήθεια αναδοχής (οοπιπιϋηίθηίίθβ) προς τους Συντο¬ 
νιστές Έκδοσης. 

(γ) Ποσοστό Ο,βτοις εκατό επίτης συνολικής ονομαστι¬ 
κής αξίας των Ευρωπρομετόχων που θα διαθέσει κάθε 
τράπεζα που θα αναλάβει τη διάθεση Ευρωπρομετόχων, 
ως προμήθεια διάθεσης (δθΙΙίηρ οοηοθδδίοη). 

5.2. Ο επιμερισμός των παραπάνω προμηθειών μεταξύ 
των δικαιούχων τους θα καθορίζεται σε σχετικές συμβά¬ 
σεις που θα υπογραφούν με τους Συντονιστές Έκδοσης. 

5.3. Επιπλέον, το Ελληνικό Δημόσιο θα καταβάλει όλες 
τις λοιπές προμήθειες και έξοδα όπως ειδικότερα προβλέ- 
πονται στις Σχετικές Συμβάσεις και Συναφή Έγγραφα. 

6. ΕΞΟΥΣΙΟΔΟΤΗΣΕΙΣ 

6.1. Σε περίπτωση κωλύματος μας, εξουσιοδοτούμε να 
υπογράψουν τις σχετικές με τις ανωτέρω συναλλαγές 
συμβάσεις και όλα τα συναφή προς αυτές έγγραφα, τους: 

α) Ιωάννη Κουσουλάκο, Γενικό Γραμματέα Δημοσιονο¬ 
μικής Πολιτικής του Υπουργείου Οικονομικών. 

β) Αρετή Ασημακοπούλου, Γενική Διευθύντρια Θησαυ¬ 
ροφυλακίου και Προϋπολογισμού του Υπουργείου Οικο¬ 
νομικών. 

γ) Μαρία Παπαδονικολάκη, Διευθύντρια Διεύθυνσης 
Δημοσίου Χρέους του Υπουργείου Οικονομικών. 

Καθένας από τους παραπάνω εξουσιοδοτούμενος ενερ¬ 
γεί ξεχωριστά και η υπογραφή του δεσμεύει το Δημόσιο. 

7. ΚΑΛΥΨΗ ΔΑΠΑΝΗΣ 

7.1. Από τις διατάξεις της παρούσας Απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού οικονομικού έτους 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1998 

ΟΥΦΥΠΟΥΡΓΟΣ 

ΝΙΚΟΛΑΟΣ ΧΡΙ ΣΤ ΟΔΟ ΥΛΑΚΗΣ 

